**Gaius Valerius Maximianus Galerius** (natus circa 250; apud Serdicam; mortuus initio mensis Maii anno 311) fuit imperator Romanus cum Diocletiano unus e Tetrarchis ab anno 305 usque ad mortem.

Origo et iuventus
-----------------

Maiores Galerii agricolae in provincia Dacia Ripensi erant. Mater quaedam Romula erat, vicus patrius eius postea a matre *Romulianum* nominatus est.

Familia
-------

Bis Galerius uxorem duxit: primam ignotae nominis, cum qua anno 293, cum Caesar factus esset, divortium fecit. Cum ea filiam Valeriam Maximillam habuit, quam Maxentio in matrimonium dedit. Secunda uxor Galeria Valeria erat, filia Diocletiani. A concubina ignota filium habuit, Candidianum (natus circa annum 296, sponsus filiae Maximini Daiae, a Licinio anno 313 necatus.

Cursus honorum
--------------

Sub Aureliano et Probo imperatoribus militavit. Eum praefectum praetorio sub Diocletiano imperatore fuisse verisimile est.

Caesar
------

Die 21 Maii 293 a Diocletiano in Nicomedia ad honorem Caesaris sublatus et adoptatus est et nomen accepit: "Gaius Galerius Valerius Maximinanus Nobilissimus Caesar." Divortium fecit cum uxore prima et filiam Diocletiani Galeriam Valeriam in matrimonium duxit. Caesar novus provincias ad Danubium sitas protegeret, sed et in Aegypto et contra Persas, qui Armeniam occupaverat (anno 295), certavit. Anno 297 in Mesopotamia apud Carrhas et Callinicum victus est, sed anno proximo regem Persarum Narsem in Armenia Magna vicit. Annis ab 299 ad 305 ad flumen Danubium contra Sarmatas et Carpos pugnabat.

Augustus
--------

Die 1 Maii 305 et Diocletianus et Maximianus Augusti abdicaverunt. Galerius in Nicomedia et Constantius I Mediolani nunc Augusti facti sunt, ac Maximinus Daia in oriente Flaviusque Valerius Severus in occidente parte imperii novi Caesares nominati sunt. Die autem 25 Iulii 306, Constantius consors imperii Eboraci mortuus est, et eius milites filium Constantii Constantinum I novum Augustum proclamaverunt. Galerius Constaninum mense proximo Caesarem tantum novum salutavit, et Flavium Valerium Severum ad Augusti honorem sustulit. Die 28 Octobris 306, Maxentius filius Maximiani Romae se ipsum Augustum proclamavit. Primo Galerius de expeditione in Italiam cogitat, sed deinde exercitus in Carpos barbaros duxit.

Consilium imperatorum Carnuntii
-------------------------------

Eodem anno mense Novembri, imperatores Galerius, Maximianus, Diocletianusque Carnuntum venerunt, ut de imperio Romano regendo et dividenso decernerent. Diocletianus senior Augustus venit, ut iurgia componeret. Nam sex homines imperium poscebant:

* Galerius *Augustus*, qui Illyricum et Asiam possidebat
* Maximinus Daia *Caesar* Galerii, qui Aegyptum et Orientem habebat
* Constantinus *Caesar*, qui Britanniam, Galliam, Hispaniam occupabat et nomen *Augusti* petebat
* Maximianus *Augustus* pristinus, qui socius Constantini in Gallia vivebat et Augusti honorem iterum appetebat
* Maxentius usurpator, qui Romae, in Italia et Africa regnabat, sed ab aliis non probatur
* Licinius, quam Galerium novum Augustum occidentis successorem Severi facere in animo habebat.

Haec de iis constituta sunt:

* Maximianus, Diocletiano suadente, iterum imperium abdicavit
* Constantinus *Caesar* tantum occidentis nominatus est
* Novus *Augustus* occidentis 18 Novembris 308 Licinius nominatus est, qui numquam antea *Caesar* fuerat.
* In oriente, Galerius Augustus Maximinum Daiam Caesarem fecit.
* Caesares Constantinus et Maximinus nunc *Filii Augustorum* nominati sunt.
* Maxentius pro usurpatore habebatur.

Constantinus autem tamen Augustum se esse praedicabat, et Maximinus Daia ab anno 310 titulum Augusti gerebat.

Persecutio Christianorum
------------------------

Galerius a quibusdam auctoribus Christianis auctor persecutionum accusabatur. Die 24 Februarii 303 imperatores edictum in Christianos promulgaverunt proximisque annis multae ecclesiae deletae, multi Christiani ad sacra deorum coacti vel etiam supplicio affecti sunt (vide persecutionem sub Diocletiano). Sed die 30 Aprilis 311, paulo antequam mortuus est, Galerius edicto religionem Christianam licitam fecit.

Mors
----

Galerius initio mensis Maii Serdicae mortuus est, morbo affectus, verisimile cancro. Consecratus est et mausoleum Thessalonicae aedificatum est, sed corpus in vico Romuliano sepultum est, quo in loco etiam natus erat.

Nexus interni
-------------

* Tetrarchia

Bibliographia
-------------

* Zonaras, Ioannes. *Annales*
* Jones, A. H. M. et al. 1971. *C. Galerius Valerius Maximianus 9.* In *The Prosopography of the Later Roman Empire,* 1: 1574. Cantabrigiae.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Galerius** spectant. |

* Biographia a Michael DiMaio, Jr. scripta in "*De Imperatoribus Romanis*" (Anglice)
* Biographia (Germanice)

Notae
-----

1. ↑  Dietmar Kienast, *Römische Kaisertabelle* (Darmstadii 1999), p. 283.
2. ↑  Aurelius Victor, *Caesares* 39, 28.
3. ↑  Lactantius, *De mortibus persecutorum* 11.
4. ↑  Epitome de Caesaribus XL 16.

|  |  |  |
| --- | --- | --- |
| Antecessores: **Imp. Caesar Gaius Aurelius Valerius Diocletianus Augustus V et Imp. Caesar Marcus Aurelius Valerius Maximianus Augustus IV**  |  **Consul** 294cumGaio Flavio Valerio Constantio Caesare | Successores: **Marcus Nummius Tuscus et Gaius Annius Anullinus**  |

|  |  |  |
| --- | --- | --- |
| Antecessores: **Imp. Caesar Gaius Aurelius Valerius Diocletianus Augustus VI et Gaius Flavius Valerius Constantius Caesar II**  |  **Consul** 297cumImp. Caesare Marco Aurelio Valerio Maximiano Augusto V | Successores: **Marcus Iunius Caesonius Nicomachus Anicius Faustus Paulinus et Virius Gallus**  |

|  |  |  |
| --- | --- | --- |
| Antecessores: **Imp. Caesar Gaius Aurelius Valerius Diocletianus Augustus VII et Imp. Caesar Marcus Aurelius Valerius Maximianus Augustus VI**  |  **Consul** 300cumGaio Flavio Valerio Constantio Caesare III | Successores: **Titus Flavius Postumius Titianus II et Virius Nepotianus**  |

|  |  |  |
| --- | --- | --- |
| Antecessores: **Titus Flavius Postumius Titianus II et Virius Nepotianus**  |  **Consul** 302cumGaio Flavio Valerio Constantio Caesare IV | Successores: **Imp. Caesar Gaius Aurelius Valerius Diocletianus Augustus VIII et Imp. Caesar Marcus Aurelius Valerius Maximianus Augustus VII**  |

|  |  |  |
| --- | --- | --- |
| Antecessores: **Imp. Caesar Gaius Aurelius Valerius Diocletianus Augustus IX et Imp. Caesar Marcus Aurelius Valerius Maximianus Augustus VIII**  |  **Consul** 305cumGaio Flavio Valerio Constantio Caesare ( a die 1 Maii Augusto) V | Successores: **Imp. Caesar Flavius Valerius Constantius Augustus VI et ipse VI**  |

|  |  |  |
| --- | --- | --- |
| Antecessores: **Gaius Flavius Valerius Constantius Caesar ( a die 1 Maii Augustus) V et ipse V (a die 1 Maii Augustus)**  |  **Consul** 306cumImp. Caesare Flavio Valerio Constantio Augusto VI | Successores: **\*in occidente: Imp. Caesar Marcus Aurelius Valerius Maximianus Augustus IX et Flavius Valerius Constantinus Caesar*** in oriente: Imp. Caesar Flavius Valerius Severus Augustus et Galerius Valerius Maximinus Caesar
* Romae: ipse VII et Galerius Valerius Maximinus Caesar
 |

|  |  |  |
| --- | --- | --- |
| Antecessores: **\*\* in occidente: Imp. Caesar Marcus Aurelius Valerius Maximianus Augustus IX et Flavius Valerius Constantinus Caesar*** + in oriente: Imp. Caesar Flavius Valerius Severus Augustus et Galerius Valerius Maximinus Caesar
	+ Romae: Imp. Caesar Marcus Aurelius Valerius Maximianus Augustus IX et Galerius Valerius Maximinus Caesar
 |  **Consul** 308cumGaio Aurelio Valerio Diocletiano Augusto X | Successores: **\*Romae: Imp. Caesar Marcus Aurelius Valerius Maxentius Augustus II et Marcus Valerius Romulus II*** in oriente: Imp. Caesar Valerius Licinianus Licinius Augustus et Imp. Caesar Flavius Valerius Constantinus Augustus
* in occidente: *post consulatum DD.NN. Diocletiani X et Maximiani Augusti VII*
 |

|  |  |  |
| --- | --- | --- |
| Antecessores: **\*Romae: Imp. Caesar Marcus Aurelius Valerius Maxentius Augustus III** * in oriente: Tatius Andronicus et Pompeius Probus
* in occidente: *II post consulatum DD.NN. Diocletiani X et Maximiani Augusti VII*
 |  **Consul** 311cumImp. Caesare Galerio Valerio Maximino Augusto II | Successores: **\*Imp. Caesar Flavius Valerius Constantinus Augustus II et Imp. Caesar Valerius Licinianus Licinius Augustus II** * Romae: Imp. Caesar Marcus Aurelius Valerius Maxentius Augustus IV
 |

Imperatores Romani

Augustus · Tiberius · Caligula · Claudius · Nero · Galba · Otho · Vitellius · Vespasianus · Titus · Domitianus · Nerva · Traianus · Hadrianus · Antoninus Pius · Marcus Aurelius · Lucius Verus · Avidius Cassius (usurpator) · Commodus · Pertinax · Didius Iulianus · Pescennius Niger (usurpator) · Clodius Albinus (usurpator) · Septimius Severus · Caracalla · Geta · Macrinus · Diadumenianus · Elagabalus · Alexander Severus · Maximinus Thrax · Gordianus I · Gordianus II · Pupienus · Balbinus · Gordianus III · Philippus Arabs · Philippus II · Decius · Herennius Etruscus · Hostilianus · Trebonianus Gallus · Volusianus · Aemilianus · Valerianus · Gallienus · Saloninus · Postumus (usurpator) · Laelianus (usurpator) · Marius (usurpator) · Victorinus (ursurpator) · Tetricus I (usurpator) · Tetricus II (usurpator) · Claudius Gothicus · Quintillus · Aurelianus · Tacitus · Florianus · Probus · Carus · Carinus · Numerianus · Diocletianus · Maximianus · Carausius (usurpator) · Allectus (usurpator) · Constantius Chlorus · Galerius · Constantinus I · Licinius · Flavius Valerius Severus · Maximinus · Maxentius · Domitius Alexander (usurpator) · Constantius II · Constantinus II · Constans · Magnentius (usurpator) · Iulianus · Iovianus · Valentinianus I · Valens · Procopius (usurpator) · Gratianus · Valentinianus II · Magnus Maximus (usurpator) · Theodosius I · Eugenius (usurpator) · Honorius · Arcadius · Constantius III · Priscus Attalus (usurpator) · Constantinus III (usurpator) · Iovinus (usurpator) · Valentinianus III · Ioannes (usurpator) · Petronius Maximus · Marcianus · Avitus · Leo I · Maiorianus · Libius Severus · Anthemius · Olybrius · Leo II · Glycerius · Zeno · Iulius Nepos · Romulus Augustus

*Imperium Romanum • Index Imperatorum Romanorum**Capsae cognatae:* Imperatores Constantinopolitani